ምስእትጭቆን፡ ተጨቊነ እየ ንክትብል እውን ናጽነት የድልካ እዩ። ህዝቢ ትግራይ ከኣ እትረፍ እዚ ምርጫ እዚ ሕጋዊ ኣይኮነን ኢሉ ክዛረብ፡ ንህይወቱ ኣብ ዘስግእ ልዑል ዓፈና እዩ ዝነብር ዘሎ። ስለዚ ናጽነቱ ተሓልዩሉ ህዝቢ ትግራይ እንተዝሕተት ነዚ ዝግበር ዘሎ ኣይምደገፎን። ምኽንያቱ ህዝቢ ትግራይ ዝተቓለሱ ዕላማ፡ ኢትዮጵያ እትበሃል ብሕግን ስርዓት ጸኒዓ እትመሓደር ሃገር ክትህልዎን፡ ምስ ኢትዮጵያውያን አሕዋቱን ኣሓቱን ደሞክራስን ልምዓትን ንክጎናጸፍ እዩ። ካብኡ ተሪፉ መዐንደሪ ሃብቲ ሃገር ዝዘምትን ዝምዝምዝን ዝነበረ ጉጅለ ኮይኑ ብስቓይ ጭቆና እናተማረረ ክነብር ድላይ ኣይነበሮን። እቶም ዝተዓዘብናዮም ናይ ፖለቲካ ክተዓት እውን ትርጉም ዘለዎም ኣይኮኑን። መብዛሕቶም እቶም ተወዳደርቲ ፖለቲካዊ ሰልፍታት ጸግዒ ህወሓት ኮይኖም ዓቕሚ ኣማዕቢሎም ክወዳደሩ ዘይክእሉ ብስምዒትን ግዝያዊ ቅሬታን ዝተፈጥሩ እዮም። እቲ ኣብ ሜድያ ዝረኣኻያ ድራማ ንህዝቢ ትግራይ ዝምጥን ኣይኮነን። መብዛሕትኦም ፓርቲታት ኩራ ዘለዎም ሕሉፋት ብሄርተኛታት እዮም። ህዝቢ ትግራይ ከኣ ከምዚ ዓይነት ብሄርትነት ኣይደልን እዩ። ህዝቢ ትግራይ ነብሱ ኣኽቢሩ ምስ ካልኦት ተኸባቢሩን ተሓባቢሩን ክነብር ዝደሊ ህዝቢ እዩ። ስለዝኾነ ኩሉ እቲ ዝተራእየ ካብ ድሌት ህዝቢ ትግራይ ወጻእን ትርጉም ዘይብሉን እዩ። ሕጋዊ ምርጫ ክካየድ እንከሎ ዝሓሸ ደሞክራስን ፖለቲካዊ ተሳትፎን ከምዝመጽእ ኣየጠራጥርን እዩ። ኣብ መቐለ ኦፊስ ከፊትኩም ይበሃል ነይሩ?
